
La redakcio rezervas al si la 
rajton korekti laŭbezone la ma- 
nuskriptojn. — Artikolojn ne ak- 

SCIIGOJ 

DE LA 

Internacia Asocio de la Esperantistaj Fervojistoj 

(Fondita la 7-an de Septembro 1909) 

Oficejo kaj Sekretario : S-ro Alfred Petzold, fervoja asistanto 

4 , 111 , Konigstrasse, LEIPZIG (Germanujo). 


CIRKULERO N° i 

1) Atentu ! En Krakovo oni decidis sendi cirkuleron al ĉiuj membroj, 

por ke ili sciu Ĵa aferojn koncernante nian Asocion. Se eble, ni ĉiam publik- 

igos la cirkulerojn en nia o- aze to. Membroj, kiuj ne abonas la gazeton, ri- 

cevos tiajn cirkulerojn aŭtografitajn (en intertempoj de duon- aŭ kvaron- 
jaro). 

2) Oficejo kaj Sekretario : vidu supre. 

3) Kasisto (proponita) S-ro Joh. Engst, fervoja asistanto, 18, Klopstock- 
strasse, Dresden-Cotta. Li jam nun akceptas la kotizaĵon (<$ 0,300) por la 
Asocio. 

La abonprezo de la gazeto nia estas sendota al la kasisto por la aferoj 
de gazeto. 

Sekve, tiuj kiuj aliĝas nur al la Asocio, sendu $ 0,500 al S-ro Engst. 

rj-y ♦ • » * 

Iiuj kiuj : 

i° nur abonas la gazeton, 1 ; 

2 abonas la gazeton kaj aliĝas al la Asocio (<$ i, 5 00 ) sendu tiajn 
sumojn al S-ro George Chilot (adreso, vidu 4), kaj skribu samtempe al S-ro 
Engst per poŝtkarto, ke ili aliĝis al I. A. E. F., kiu tiele estos informata pri 

la aliĝoj sen perulo. S-ro Chilot sendos al S-ro Engst la monon ricevitan 
por la I. A. E. F. 

4) Komitato de nia gazeto : 1. S-ro Bontemps, 47, Villa de la Reme 

Henriette, a Colombes, pres Paris , , . 

2. S-ro George Chilot, 54, rue de Paris, a Villeneuve-St-Georges, kiu 

estas sekretario kaj kasisto por la aferoj de la ga^eto kaj 

3. S-ro Berlande, 4, rue Cottreau, a Villeneuve-bt-Georges, km estas 

respondulo (gerant). 

5) Kunsidoj de nia Asocio en Krakovo okaze de la VHI-a : ekstrakto 
de la protokolo (v. paĝo 51). 

6 ) Fervoja Esperantisto : Ĝi estas nia oficiala bulteno kaj en ĝi aperos 
niaj cirkuleroj. La administracio estas plue en Paris kaj la gazeto nun 
aoeros Ĉiam regule ĉiudumonate. Mendoj rekte Ĉe la admimstrac.o se nur 
abono. Membriĝon kaj abonon oni anoncu al oficejo en Le.pz.g (a reso, 
vidu supre). La neregula apero de la gazeto ĝis nun estas kauzita pro p 
sonaj cirkonstancoj. Ni petas ĉiujn fervojistojn abom man gazeton. 

7) Estraro (proponita en Krakovo) : 

a) Prezidanto : S-ro reĝa fervoja diplom-inĝemero P. Tarnow, 103, 

b) Vicprezidanto : S-ro teknika supera sekretano E. Szijmanowski, a 0 , I, 

Werderstr. Bromberg ; 

c) Kasisto : S-ro Engst (vidu supre); 

d) Sekretario : S-ro Petzold (vidu supre). 

Estas necese, ke la membroj aprobu la proponojn por la nova estraro, 
kaj la membroj estas petataj sendi skriban aprobon aŭ malaprobon gis la 
fino de la jaro (unu monato por Eŭropo — du monatoj por ne-Europanoj, 
post dato de apero de la gazeto), al oficejo en Leipzig (adreso v.du supre) 
Rezultaton ni publikigos per cirkulero. Revizoro por tio estos m membro 

en Aŭstrio. 

8 ) Memorigo ! Oni sendu kiel eble plej rapide la kotizaĵon kaj abon- 

kostojn restantajn al nia Kasisto (adreso vidu numero 3)- 

Kotizaĵo jara estas 1/2 $ kaj la abono por la gazeto c.udumonate aper- 

anta estas 1 Tiuj, kiuj havas konton ĉe la Cekbanko, pagu per trans- 

pagilo al la Sekretario de nia Asocio (adreso vidu supre). 

n) U. E. A. Aliĝo al ĝi plue okazos ; por la jaro 1912 aliĝo jam estas 
farita sub la N° 234 (v. nia gazeto, p. 43, i 9 12 )- Kotizaĵo estas por tio 2 

10 ) Membrarlisto : Starigo de tia Membrarlisto estas gravega ne nur 
por la membroj mem, sed ankaŭ pro propagando. Tial, m treege petas 
ĉiujn membrojn respondi aldonitan folieton kaj tuj sendi gin al la oficejo en 
Leipzig (adreso vidu supre). Laŭ alvenontaj respondoj n. faros liston kaj 
dissendos ĝin al ĉiuj membroj. Ni esperas, ke neniu r.fuzos plenumi man 

peton. 

11) Enketo pri la vojaĝoj liberaj malaltigitaj por la fervojistoj kaj iliaj 
familioj vojaĝante eksterlanden. Oni sendu por tio, ni petas, matenalon al 
la oficijo en Leipzig (adreso vidu supre). Referanton por t.o m jam elektis. 

12) Tradukoj de regularoj fervojaj : tio estos por ni gravega tasko ; 
ĉar per tio ni havos plej bonan gajnon por nia profesia tasko, plue ni pli- 
valorigos nian gazeton. Tio ankaŭ estos plej efika propagando inter fervoj- 
istaro neesperantista. Ni komencos traduki la tekston de la rondiraj vojaĝ- 
biletoj internaciaj (vidu eksciton de S-ro G-lo Sebert en « Oficiala Gazeto 
Esp. » N° 3 (47) p. 93, de jaro 1912). Provojn de tiaj tradukoj oni sendu al 

oficejo en Leipzig (adreso vidu supre). 

Pri punktoj de nia protokolo ĉi tie ne tuŝitaj, ni pritraktos en nia 
2-a Cirkulero. Por ĝi ni tre volonte akceptos ekscitojn k. t. p. 

A. P. 


Ktmsidoj de I. A. E. F. en Krakovo. 


UNUA KUNSIDO 

Krakovo, la 13-an de Aŭgusto 1912. 

Okaze de la Vlll-a Internacia Kongreso Esp. okazis en Komerca Aka- 
demio kunsido de Internacia Asocio de la Esp. Fervojistoj . 

Ĉeestas la personoj, kiuj estas notitaj en la listo de ĉeestantoj. 

La sekretario de Asocio (S-ro Pet\old) malfermas en la nomo de 1 ’ Aso- 
cio la kunsidon kaj salutas la membrojn alvenmtajn kaj la gastojn. Li petas 
pardonon, ke li ne estas en situacio doni oficialan raporton k. t. p., pro ne- 
ricevo de la aktoj kaj sekretariaj materialoj ankoraŭ estantaj ĉe la eks- 
sekretario. 

Post deklaro, ke la nuna estraro estas formata jene : Prezidanto, S-ro 
Schwar\ ; Vicprez., S-ro Engst ; Kasisto, S-ro Bontemps , kaj Sekretario, 
S-ro Pet\old, la subskribinto petas, ke oni ne decidu kaj voĉdonu leĝe. La 
sekvantaj pritraktadoj tamen ricevu eventuale oficialan aprobon aŭ malapro- 
bon per skriba voĉdonado aŭ ia Komisio estu komisiota labori en senco de 
esprimitaj deziroj kaj proponoj. Oni konsentas, ke la pritraktadoj estu nur 
provizoraj kaj ne leĝdonaj. 

A. — Estas demandite, ĉu nia oficiala bulteno en Parizo « Fervoja Es- 
perantisto » plue aperas. Pro kiaj kaŭzoj la apero de la gazeto ne estas 
regula ? Kiom ĝi kostas ? Ĉu la nuna prezo povas esti daŭra ? 

B. — Oni deziras, ke niaj oficialaj dokumentoj kaj notoj estu publikig- 
itaj ne nur en « Fervoja Esperantisto », sed ankaŭ en Ĝeneva gazeto « Es- 
peranto ». 

C. — La estraro publikigu kasraporton de fondiĝo de nia Asocio ĝis 
la jaro 1911. Samtempe la Kasisto konigu publike la budĝeton por la jaro 
1912, por ke oni antaŭe sciu, en kiu senco kaj por kiaj celoj la mono estas 
elspezota. 

D. — Oni starigu liston de tiuj fervojistoj, kiuj volas doni informon 
pri fervojaj aferoj. Por ke nia Asocio estu konata de ĉiuj Esperantistoj, la 
listo estu ankaŭ donita al U. E. A. kaj publikigata en Geneva gazeto « Es- 
peranto >. 

E. — Kelkaj deziras aliĝon de nia Asocio al U. E. A. en formo de en- 
trepreno. La kotizaĵo laŭdire estas 2 $. 

F. — Sciigoj estas deziritaj pri la Asocio de Germanaj Esperantistoj. 
Oni ne scias, ĉu la Asocio ankoraŭ ekzistas, ĉu ĝi plue apartenas al I. A. 

«s 

de la E. F. Gis nun oni nur scias, ke la « Germana Fervojisto » ne plu 
ekzistas. 

G. — Estas kritikite la nesufiĉa funkciado de nia Asocio. La ĉeestan- 
toj deziras, kaj ili havas la volon, ke nia Asocio estu tia, kia oni povas 
postuli rilate al ordo. 

H. — La elektado de estraro estas sendecidite priparolita. Eventuale 
la elektado devas okazi skribe, donante al ĉiuj membroj tian okazon per 
dissendado de proponoj. 


DUA KUNSIDO 


Krakovo, la 14-an de Aŭgusto 1912. 

La subskribinto malfermas en Komerca Akademio la kunsidon je 8-a 
matene ; ĉeestas 12 personoj. La nomoj estas notitaj en listo aldonita al 
protokolo de la Unua Kunsido. 

I. — Oni provu eldonon de teknika vortaro de fervojaj aferoj. Por 
plifaciligi la aferon, oni diferencigu la vortaron en : a) ĝenerala kaj b) spe- 
ciala parto. Tiamaniere oni esperas havigi en proksima jaro la parton ĝe- 
neralan. 

/. — La estraro dissendu al ĉiuj membroj la membrarliston. 

K. — La traktadoj pri la elektado de la estraro estas jenaj : 

a) La voĉdonado devas esti skriba kaj tiamaniere, ke ĉiuj membroj 
povu partopreni; 

b) Oni starigu liston provizoran por nova estraro : Prez., S-ro Tarnozo 
(Charlottenburg) ; Vicprez., mankas ; Kasisto, S-ro Engst (Dresden) ; Sekre- 
tario, S-ro Pet\old ; 

c) Por ke la diversaj nacioj, landoj k.t. p. estu reprezentataj, oni star- 
igu konsilantaron. En konsilantaron oni ankaŭ elektu personojn konsider- 
ante la propagandvidpunkton. 

En estonta kunsido, la diskutado pri elektado estos daŭrigata. 

La fermo de 1’ kunsido estas je 9-a h. 1/2. 


TRIA KUNSIDO 


Krakovo, la 16-an de Aŭgusto 1912. 

Malfermo je 2-a h. 1/2 ; ĉeestas 6 membroj kaj 1 gasto. 

L. — La subskribinto legas salutojn senditajn el Francujo. 

M. — La protokoloj de 1 ’ Unua kaj Dua kunsidoj estas legataj kaj 

poste aprobitaj. 

N. — S-ro S\ymanozoski (Bromberg) estas proponita kiel vicprezidanto ; 

membroj de ĝisnuna estraro ne reelektotaj en ĝin, devas esti elektota en 
konsilantaron. Oni starigu konsilantaron, en kiun oni elektu reprezentantojn 

de diversaj landoj k.t. p. kaj diversrangaj grupoj. 

O. — La ĉefkunveno de nia Asocio okazu je loko de Universala Kon- 
greso Esperantista. Estas dezirinde, ke ankaŭ ekster tio okazu kunsidoj ne 
leĝdonaj. Tiaj kunsidoj estas utilaj por rilatigi inter kolegaro kaj konigi la 
dezirojn k. t. p. Kolegoj, kiuj volas aranĝi tiajn kunsidojn ne leĝdonajn, 
estas petataj sendi protokolon pri la traktadoj al la sekretariejo de TAsocio. 

P. — La abonafero de « Fervoja Esperantisto » ne estu samtempe 
afero de nia Asocio. Oni ne intermiksu la kotizaĵon por nia Asocio kun 

abonkosto por « Fervoja Esperantisto ». 

O. — Oni starigu liston de laboroj k. t. p. jam deciditaj, sed ankoraŭ 

ne finitaj, 

R. — Membroj de nia Asocio estu mallonge informataj pri plej gravaj 
aferoj. Tiaj informoj, eble en formo de cirkuleroj, estu dissendotaj kvarfoje 
en unu jaro. Membroj, kiuj estas abonantoj de « Fervoja Esperantisto », 
devos ricevi la cirkuleron kun la gazeto ; la aliaj ricevos ĝin kiel presaĵon 
apartan. 

5 . — S-ro Felser (Welsberg en Tirol) faras proponon skriban, ke oni 
aranĝu enketon pri la liberaj aŭ malkarigitaj vojaĝoj por la fervojistoj mem. 
Fino de la kunsido je 3-a h. 3/4 posttagmeze. 

Alfred Petzold 

Kiel gvidanto de la kunsido kaj kiel Sekretario. 
(Leipzig, Konigstrasse 4 , 111.) . 


FERVOJISTA PENSIA KASO 


La fervojista pensia kaso de la Nederlandaj ŝtataj fervojistoj havis ĝis 
nun teorian matematikan deficiton. Per nova ŝtata leĝo la pensio depost la 
i-a de ĵanuaro 1912 estas regulita, ankaŭ se la ŝtato poste alproprigus la 
ekspluaton de la fervojoj. Gis nun privata kompanio ekspluatas. 

La personaro kotizas 3 °/ Q , novuloj 4 %, la kompanio 4 % de la sa- 
lajro. Depageblaj estas salajroj ĝis 6000 guldenoj. 

La fervojistoj devas demandi pension je la 65-jara aĝo aŭ je invalideco, 
kaj ricevos 1/60 po deĵor-jaro, maksimume 40/60, sed ne pli ol 4000 gulde- 



noj. Tiu pensio de fr. 4000 koncernas nature nur la altrangulojn. La pensio 
estas kalkulata per la meza salajro de la 5 lastaj jaroj de la pensio-rajtanta. 

Plie la fervojistoj pagas ĉiun monan avanson en kvar jaroj. 

Vidvino aŭ laŭleĝaj infanoj ĝis la 18-a jaro ricevos 5/120 + 1/120 po 
deĵorjaro, maksimume 45/120, sed ne pli ol fr. 1380. 

Okaze de edziĝo post la 60-a jaro, la edzino nur povas esti 20 jarojn 
pli juna ol la edzo por fariĝi eventuale pensio-rajtanta. 

Se la aĝa diferenco estus en tiu ĉi okazo inter 10 kaj 20 jaroj, ekzistas 
specialaj reguloj. 

La pensio ekekzistas post 10 deĵor-jaroj ; kiu forlasas la fervojon povos 
ekhavi sian perlaboritan pension je sia 65-a jaro. 

Ne edziĝintaj personoj povas rajtigi sian patrinon (vidvinon) aŭ frat- 
inon sub kelkaj kondiĉoj. 

La kompanio invitas la personaron elekti komitaton por eventuaiaj 
konsiloj, deziroj, k. t. p. 

Fensio estas prokrastita salajro kaj nevendebla, do absolute persona. 

Bal, Breda (Holando). 


RESANIGEJO POR FERVOJISTARO 


Apud Nymegen, sur altaĵo en sana regiono, staras la resanigejo de ia 
fervojistoj de tri holandaj kompanioj. La fondaĵo estas posedaĵo de la per- 
sonaro. La anoj kotizas, laŭ la jara salajro de 700, 1000 kaj pli guldenoj, 
monatan sumon de fr. 0,12, fr. 0,16 aft fr. 0,20. Ili rajtas tri-semajnan fleg- 
adon senpagan, se ili fariĝus malsanaj sed ne « enlitkuŝantaj ». Poste ili 
nur pagas malgrandan sumon. 

Ankaŭ la familianoj (edzino, infanoj) estas flegataj se bezone. 

Oni luis belegan vilaon, nomatan Villandry ; la kompanioj simpatie 
helpas la resanigejon, la kotizoj estas ricevataj per la salajr-listoj. 

Infektaj malsanuloj ne estas akceptataj en Villandry, sed oni helpas 
ilin per privataj tuberkulozaj-resanigejoj, k. t. p. 

Alilandaj fervojistoj, kiuj iam vizitos Nymegen, povos viziti Villandry ; 
tam$n ili bonvolu skribi antaŭe. 

Bal, Breda (Holando). 


LETERRESTO 

— Mi tre dankas S-ron Mŭnzing, prezidanto de la Laborista Stutgarta 
Esp. Grupo pro lia amika hejma akcepto.. Ĉiuspecajn bondezirojn mi faras 
por lia faniilio. Mi petegas lin, ke li varbu inter la Stutgartaj samideanoj, 
al kiuj mi ne estas nekonatulo, fervojistojn por nia Asocio I. A. E. F. 

— A 1 Johano Perriard, ĝenerala Direkcio des Chemins-de-fer Federaux, 
Caisse principale, a Berne : Mi ricevis viajn aliĝon kaj poŝtmandaton (6 fr.) 
Dankon por via malavareco imitinda. G. C. 

— Avanson (Bal), Eksciton (Petzold), traduki per la taŭga vorto mi 
ne sukcesis. G. C. 


FE-RAKONTO 

DEDIĈITA AL LA GERMANAĴ ESPERANTISTAJ FERVOJISTOJ 


Vi estas, karaj legontoj, tute konvinkitaj, certaj, ke ne plu ekzistas 
sorĉistoj, kiuj ĵetas ĉe bonegaj homaj kreitaĵoj ensorĉojn, kies efikoj daŭras 
tiel longatempe ĝis kiam sorĉisto bonpovanta kaj pli potenca ne elparolis 
vorton, kies povo kapablas nuligi la ensorĉon okazigitan de 1’ ensorĉinto. 

Antaŭe, mi opiniis kiel vi, ke tiaj fabeloj-kontoj rakontataj al genepoj 
por dormigi ilin, estis nur eltrovitaj de 1’ geavoj dum la maldormoj produkt- 
itaj de la krioj de V infanoj de iliaj filoj. 

Nune tute alimaniere mi opinias kaj mi havas bonan motivon por pensi 

tiele. 

Aŭdu ! Mi ĵus eksciis ja, ke pli ol cento da homoj bonsanaj kaj viglaj 
ekpereas sekve de ensorĉo, kies ĉefa efiko konsistas en la perdo de la me- 
moro rilate al afero kiu pleje plezurigis ilin. 

La malfeliĉuloj, pri kiuj mi aŭdis, jam ne plu scias, ke ili estas Esper- 
antistoj, Fervojistoj, iamaj abonintoj al « Germana Fervoja Esperantisto », 
kaj precipe estontaj abonantoj al la ĉiam ekzistanta « Fervoja Esperantisto ». 

Tiel granda estas ilia senmoveco, ke oni kredus, ke kiel : 

Der alte Barbarossa, 

Der Kaiser Friedrich 
Im unterirdschen Schlosse 
Hdlt er ver\aubert sich 

ili atendas por reviviĝi, ke la korvoj turniĝantaj super ili malaperu. 

Feliĉe estas, ke mi renkontis hodiaŭ ankaŭ sorĉistinon, prakuzinon 
mian per Adamo kaj Evo, kiun mi iam decege amindumis. Kvankam mi ne 
edzinigis ŝin, ni havas ĉiain bonajn amikajn interrilatojn kaj ni vidis nin 
reciproke plezurege, ĉar ni konjugaciis, dum niaj junecaj jaroj, nur la indi- 
kativon de la verbo « ami ». 

Post la kutimaj salutoj kaj kisoj, mi tuj malfermis mian koron al la 
amikino ĉiam kara, kiu bonvolis diri al mi, kia sorĉa vorto estas elparolota 
de 1’ensorĉigitoj por vidi la finon de siaj suferoj kaj esti kapablaj rebonigi 
la malbonon devenintan de la nevoia senzorgeco : 

PETZBERCHIL 

Jen la magia vorto, kiu laŭtege elparolata, liberigos vin el la ensorĉo 
pezanta sur via animo esperantista, kaj ho ! vidu kian miregindaĵon : tuj 
samtempe vi trovos en via monujo unu spesmilon, kiun senprokraste vi 
sendos al S-ro George Chilot, administranto kaj kasisto por la ĵurnalo, en 
Villeneuve-St-Georges, apud Paris. 

Tolihc. 

NI IROS AL STUTGART 


La proksima Germana Kongreso Esperantista okazos en Stutgart. Jam 
ni faras preparojn por povi ĉeesti ĝin multnombre. 

Bedaŭrinde estas, ke la I. A. E. F. ne ankoraŭ varbis fervojistojn en 

la ĉefurbo de Wŭrtembergujo. 

Ni esperas, ke ni tre baldaŭ ne povos rajte esprimi tian bedaŭron kaj 
ke ni aldonos al nia anaro la nomon de Stutgarta esperantista fervojisto. 

La proksima gazeto N° 8, aperos antaŭ la fino de F jaro, 
je la mezo de Decembro. Do eiu sendu artikolojn, seiigojn 
al Villeneuve-Saint-Georges. Proksiman jaron, se ni havos 
monon sufiean, t. e. sufiee da abonantoj, ĝi aperos 11 fojoj. 


Gentra Presejo Esperantista, V. Polgar, 33 , rue Lacepede^ Paris. 

Le gerant: A. Berlande. 


.la. 1912. 

A 

1° Ĉu vi volas aliĝi al la Internacia Asocio de l’ Esperantistaj 
Fervojistoj (fonclita 7. Sept. 1909) Jarkotizaĵo : 0,500 Sm. ? ... 

2° Ĉu vi volas aboni la oficialan fakgazeton Fervoja Esperantisto 
(dumonate aperinta) Jarabono : 1 Sm. ? . 

B 

3° (Nur por kontrolo de niaj listoj) : a. Ĉu vi jam estas membro 

de nia Asocio I. A. E. F. ? . b. Ĉu vi jam abonis Fervoja Es- 

perantisto el Paris ? .. 

4° Ĉu vi akceptas la proponon por elekto de la nova Estraro ?. 

Respondoj per : jes aŭ ne . 

5° Ĉu vi havas proponojn por fari ? kiajn ? 

Petas skribi tre legeble, litero post litero : 

Antaŭ- kaj familio-nomoj.. 

Titolo aŭ profesio ......... 

f loko kaj lando ...... 

Adreso j 

( strato kaj numero... 


Bonvolu plenigi la jenan demandaron, kaj ĝin sendi ai S-ro Alfred Petzold, sekre- 
tario de la I. A. E. F., 4, III, Kŭnigstrasse, Leipzig (Germanujo). 


















